[{"text_idx": "#000001", "text": "Pan oeddwn yn athrawes newydd gymhwyso, cymerais ran yn Niwrnod Rhyngwladol y Llyfr cyntaf erioed. Bryd hynny, roedd y diwrnod yn cael ei gynnal ar ben-blwydd Shakespeare (23 Ebrill). Nid oedd unrhyw ddisgwyliadau o ran beth ddylai pobl ei wisgo, ac roedd pawb yn dod mewn gwisgoedd wedi eu taflu at ei gilydd, wedi eu gwneud a\u0302 llaw neu eu hailddefnyddio."}, {"text_idx": "#000002", "text": "Gwisgais y ffrog roedd fy mam wedi ei gwneud i mi i fynd i ddawns y chweched, ac es fel Cinderella. Mae\u2019r un ffrog wedi cael ei defnyddio ers hynny fel gwisg Queen of Hearts ar gyfer Diwrnod y Llyfr ar y thema Alys yng Ngwlad Hud. A yw\u2019r lliwiau\u2019n cyd-fynd yn berffaith? Nac ydyn. Oes ots? Nac oes."}, {"text_idx": "#000003", "text": "Dros y blynyddoedd rydw i wedi gwisgo gwisgoedd sydd wedi cael eu rhoi at ei gilydd ar hap yn cynnwys Cruella de Vil, The Elves and Shoemaker, Sleeping Beauty and Aliens Love Underpants. Mae fy masgotiaid dweud stori ffyddlon, Lamby a Flossie hefyd wedi cymryd rhan gyda gwisgoedd sy\u2019n cyd-fynd a\u0302 fy rhai i. Doedd yr un ohonynt yn ddrud; rydw i wedi gwario tua \u00a320 i gyd yn ystod yr holl flynyddoedd rydw i wedi bod yn gwisgo ar gyfer Diwrnod y Llyfr. Y peth pwysig yw mai\u2019r llyfr sy\u2019n ganolog bob tro."}, {"text_idx": "#000004", "text": "Yn ystod y deng mlynedd ddiwethaf, mae Diwrnod Rhyngwladol y Llyfr yn raddol wedi dod yn Wythnos Ryngwladol y Llyfr ac mae ysgolion wedi bod yn gwahodd awduron, stori\u0308wyr, beirdd, darlunwyr ac ati i ymweld i ysgogi ac annog darllenwyr ac ysgrifenwyr y dyfodol. Rydw i\u2019n cytuno\u2019n llwyr. Gall llyfrau agor cymaint o gyfleoedd yn ogystal a\u0302 bod yn ddihangfa wych ac yn llesol i iechyd meddwl."}, {"text_idx": "#000005", "text": "Ond, fel eraill, rydw i wedi dod braidd yn bryderus bod y pwyslais wedi symud oddi wrth y llyfrau. I rai, y wisg yw\u2019r peth hollbwysig. Ac fel arfer, un sydd wedi ei phrynu. Nid yn unig mae hyn yn ddrud i deuluoedd, yn enwedig os oes mwy nag un plentyn, ond mae hefyd yn cael gwared ar beth o\u2019r hwyl a\u2019r dychymyg. Mae gwneud gwisg (ac rydw i\u2019n golygu dod o hyd i beth sydd gennych eisoes yn y ty\u0302 a\u2019i addasu), yn gallu annog trafodaethau am y llyfr, y cymeriad a pam eu bod wedi dewis y cymeriad hwnnw a mwy."}, {"text_idx": "#000006", "text": "Mae rhai ysgolion yn symud oddi wrth wisgoedd yn gyfan gwbl ac yn gwahodd plant i ddathlu Diwrnod Rhyngwladol y Llyfr mewn ffyrdd eraill. Ffyrdd sydd wir yn rhoi\u2019r llyfr wrth wraidd popeth."}, {"text_idx": "#000007", "text": "Eleni ar Wythnos Ryngwladol y Llyfr, rwyf mewn tair ysgol wahanol ble nad oes gwisgoedd, ac ysgol sydd a\u0302 thema sy\u2019n hawdd iawn ymdopi a\u0302 hi a\u2019i chreu \u2013 Ble mae Wally?"}, {"text_idx": "#000008", "text": "Rydw i\u2019n dal wrth fy modd yn gwisgo fel cymeriadau, mae\u2019n hwyl. Ac rydw i wrth fy modd yn dod o hyd i wisgoedd tebyg i\u2019r w\u0302yn, ond wedi dweud hynny, y llyfr yw\u2019r brenin (neu\u2019r frenhines) ac felly ddylai hi fod."}, {"text_idx": "#000009", "text": "Sut bynnag y byddwch yn treulio Diwrnod Rhyngwladol y Llyfr, rydw i\u2019n gobeithio y bydd yn llawn straeon ac antur fydd wrth eich bodd."}, {"text_idx": "#000010", "text": "Rydym yn edrych ymlaen at eich gweld i gyd ar 22 Ebrill yn Llyfrgell Wrecsam ar gyfer y digwyddiad dweud straeon Carnifal Geiriau."}, {"text_idx": "#000012", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000014", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}, {"text_idx": "#000016", "text": "2023 yw Liverpool Year of Reading ac mae\u2019n nodi cychwyn ail Gylchred Llythrennedd Lerpwl. Nod y gylchred yw ymgysylltu a\u0302 phawb a chodi ymwybyddiaeth am bwysigrwydd sgiliau llythrennedd ym mywyd bob dydd tra\u2019n hyrwyddo gweithgareddau creadigol megis ysgrifennu a..."}, {"text_idx": "#000018", "text": "Wedi\u2019i greu gan Novel Websites"}]